Бані Лі пачаў прыносіць усю сваю музыку на хатнюю студыю Кінга Табі, дзе той рабіў версіі у сваім сьвежым, вынаходніцкім стылі, карыстаючыся нечуванымі дагэтуль эфектамі. Кінг Табі вырабляў дабплэйт, выпрабоўваў яго на танцах, і калі трак рабіўся папулярным, выдаваў яго на вініле. Ён таксама вырабляў уласныя сьпецыяльныя версіі толькі для сваёй гукасістэмы, не для продажу. Наяўнасьць эксклюзіўных дабплэйтаў дапамагла гукасістэмам захоўваць сваю індывідуальнасьць, і зрабіла танцы той імпрэзай, якую нельга прапусьціць.